Mapaubsanon akong mitimbaya kaninyo, O mga maunongon ug langitnong mga higala sa akong mga anak! Gipasalamatan ko kamo sa kinasingkasing sa tanang pagmahal ug kaayo nga inyong gipakita kanila. Sa umaabot nga mga adlaw ako, uban sa pasalamat nga mas labaw pa kay sa akong mahatag karon, makabayad sa inyong pag-amoma kanila, ug atubangan sa kinatibuk-ang hukmanan sa langit moila sa ilang pagka-utangan sa inyong pag-giya ug panalipod. Padayon sa pagbantay kanila. Ihatag kanila ang tanan nilang mga gikinahanglan sa lawas ug kalag. Pag-ampo usab alang kanako, alang sa akong bana, ug sa akong tibuok nga pamilya nga usa niana ka adlaw mahiusa kami sa inyong bulahan nga panon. Amen.